Σύμφωνα με ανακοίνωση της Ε.Ο.Κ., στις 10 Απριλίου 2013 προσελήφθη στο ρόλο του Ομοσπονδιακού Προπονητή της Εθνικής Ελλάδος Γυναικών, με πρώτη αποστολή τους προκριματικούς του Ευρωπαϊκού Πρωταθλήματος Γυναικών του 2015. Η προσπάθεια στέφθηκε με επιτυχία καθώς η ομάδα τερμάτισε πρώτη στον 1ο Γύρο των Προκριματικών, λαμβάνοντας απευθείας το εισιτήριο για την κυρίως διοργάνωση. Στην τελική κατάταξη του Ευρωπαϊκού, η Ελλάδα βρέθηκε στη 10η θέση, σε σύνολο 20 χωρών.